যেমন কর্মী বাছাইয়ের প্রশ্নে, ওয়ান ম্যান আর্মি বলিউড কলিউডের সিনেমায় দেখা যায়। কিন্তু বাস্তবে আপনি জানেন যে কোনও সংস্থা চালাতেই কর্মচারী প্রয়োজন। শুধু কর্মচারী বললে কম বলা হয়। বলা উচিত দক্ষ এবং যোগ্য কর্মী। এমন কর্মী যাঁরা আপনার সংস্থাকে টেনে নিয়ে যেতে পারবেন। অর্থাৎ যাঁদের মধ্যে সেই সম্ভাবনা রয়েছে তাঁদের খুঁজে বের করা জরুরি। প্রতিদিনই আমাদের এমন বহু কোম্পানির সঙ্গে যোগাযোগ হয়, যারা সেই সম্ভাবনাময় কর্মীটিকে পেয়েও হারিয়েছে। প্রতিভা বা ট্যালেন্ট হল স্ট্র্যাটেজিক অ্যাসেট। কিন্তু আপনি যখন একটা দ্রুত গতির স্টার্টআপ নিয়ে এগোচ্ছেন, তখন কর্মী নিয়োগ, কাজের যোগ্য করে তোলা, তারপর কাজে লাগানো-ব্যাপারটাই বেশ কঠিন। একটা ওয়ার্ল্ড ক্লাস টিম গড়ে তোলা ও ধরে রাখা দুই'ই শক্ত। কিন্তু মনে রাখবেন সেটা অসম্ভব নয়।